སློབ་མ་ང་གཉིས་ཀྱི་ནང་དུ་རང་ཉིད་ངོ་སྤྲོད་ཅུང་འོས་འཚམས་ཤིག་འབྲི་ཐུབ་མཁན་སློབ་མ་གཅིག་ལས་མི་འདུག་ལ།རང་གི་ཕ་ཡུལ་དང་རང་གི་མིང་ཡང་འབྲི་མ་ཐུབ་པར་མ་ཟད་ཐ་ན་གསལ་བྱེད་སུམ་ཅུ་ཙམ་ཡང་ངོས་མི་ཟིན་མཁན་སློབ་མ་ལྔ་འདུགདེའི་ཁྲོད་དུ་འབྲོག་སྐད་ཚིག་གཅིག་ཀྱང་མི་གོ་བའི་སློབ་མ་ཞིག་ཀྱང་ཡོད་འདུགགཞན་སློབ་མ་བཅུ་ཕྲག་ཙམ་གྱིསལྕགས་རི་རིང་བོཞེས་པའི་སློབ་ཚན་ལས་ཚིག་འགའ་རེ་བློ་ན་ཡོད་པ་སོགས་བྲིས་འདུག་པའང་ཡིག་ནོར་རྐྱང་རྐྱང་རེད།གཞན་པ་དག་གིས་ན་ཚོད་དང་ཕ་ཡུལ་གྱི་མིང་ཙམ་རེ་ངོ་སྤྲོད་བྱས་འདུག་པ་མ་གཏོགས་རང་ཉིད་ཀྱི་དགའ་ཕྱོགས་དང་ཕུགས་བསམ།རེ་འདུན་དང་འཆར་གཞི་སོགས་ལས་འཕྲོས་ཏེ་རྒྱས་འབྲི་ཐུབ་མཁན་སློབ་མ་གཅིག་ཀྱང་མི་འདུགགང་ལྟར་སྐབས་དེར་ང་ལ་མཚོན་ན་སྨྲ་མི་ཤེས་པའི་ཚོར་འདུ་སུན་པོ་ཞིག་གིས་ཡང་ཡང་གཙེས་བྱུང་།ཡིན་ན་ཡང་སློབ་མ་ཟེར་བ་དེ་ནི་མི་ཤེས་པ་རྣམས་སློབ་པར་འོང་བ་ལས་གལ་ཏེ་ཚང་མ་རྟོགས་ཟིན་ན་ནི་འཁྲིད་དགོས་དོན་ཅི་ཞིག་ཡོད་སྙམ་ནས་རང་གིས་རང་ལ་སེམས་གསོ་ཡང་བྱས་པ་ཡིན།དེ་ནས་ཁོ་ཚོས་བྲིས་པའི་རང་ཉིད་ངོ་སྤྲོད་དེ་དག་བདག་གིས་ཉར་ཚགས་ཞིབ་མོར་བྱས་ཏེ་མ་འོངས་པར་ཁྱོད་ཚོ་སློབ་མཐར་ཕྱིན་སྐབས་ཕྱིར་སོ་སོའི་ལག་ཏུ་འཇོག་རྒྱུ་ཡིན་པས།སྐབས་དེར་འདས་ཟིན་པའི་ལོ་ངོ་གསུམ་རིང་ང་ཚོ་དགེ་སློབ་ཟུང་འབྲེལ་གྱིས་འབད་པ་གནང་བ་དེས་སོ་སོར་ཡར་ཐོན་ཅི་འདྲ་ཞིག་བྱུང་ཡོད་པ་དང་བསྡུར་ཆོག་ཅེས་བཤད་དེ་ཁོ་ཚོའི་འབྲི་ཤོག་རྣམས་བདག་ཉར་ཧ་ཅང་ཞིབ་མོ་བྱས་པ་ཡིན་ནོ།།